PRIJEDLOG

Na temelju članka 4. alineje 1. Zakona o državnim potporama (Narodne novine 47/14 i 69/17) i članka 41. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), uz mišljenje Ministarstva financija KLASA: , URBROJ: od 2024., Gradska skupština Grada Zagreba, na sjednici, , donijela je

**PROGRAM**

**državne potpore zasufinanciranjeproizvodnje i emitiranja audiovizualnih
i radijskih programskih sadržaja u programima nakladnika televizija ili radija,** **u programima pružatelja medijskih usluga na zahtjev i programima pružatelja medijskih usluga uz dopuštenje za satelitski, internetski, kabelski i drugi dopušteni oblik prijenosa
za razdoblje od 2024. do 2026.**

**1. Cilj dodjele državne potpore**

Programom državne potpore za sufinanciranje proizvodnje i emitiranja audiovizualnih i radijskih programskih sadržaja u programima nakladnika televizija ili radija, u programima pružatelja medijskih usluga na zahtjev i programima pružatelja medijskih usluga uz dopuštenje za satelitski, internetski, kabelski i drugi dopušteni oblik prijenosa za razdoblje od 2024. do 2026. (dalje u tekstu: Program) utvrđuju se uvjeti, kriteriji i postupak sufinanciranja proizvodnje i emitiranja audiovizualnih i radijskih programskih sadržaja od interesa za Grad Zagreb, u programima nakladnika televizija ili radija (dalje u tekstu: nakladnici) odnosno u programima pružatelja medijskih usluga na zahtjev te programima pružatelja medijskih usluga uz dopuštenje za satelitski, internetski, kabelski ili drugi dopušteni oblik prijenosa (dalje u tekstu: pružatelji medijskih usluga) s poslovnom jedinicom ili podružnicom u Gradu Zagrebu u trenutku plaćanja potpore i koncesijom za Grad Zagreb.

Odredbe Programa u skladu su i tumače se sukladno Uredbi Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU, L 187/1, od 26. lipnja 2014.), Uredbi Komisije (EU) 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragovima za prijavu potpora za kulturu i očuvanje baštine i potpora za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (SL EU, L156/1, 20.6.2017.), Uredbi Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL EU; L215/3, 7.7.2020), Uredbi Komisije (EU) 2021/1237 od 23. srpnja 2021 o izmjeni Uredbe 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU, L270/39, 29.7.2021.) te Uredbi Komisije (EU) br. 2023/1315 od 23. lipnja 2023. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora i Uredbe (EU) 2022/2473 o proglašenju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108. Ugovora (SL EU, L 167. 30.6.2023.) (u daljnjem tekstu skupno: Uredba).

Ova državna potpora dodjeljuje se za proizvodnju i emitiranje audiovizualnih i radijskih programskih sadržaja (dalje u tekstu: programski sadržaji) te se njome podupire kulturni proizvod.

Program za sufinanciranje proizvodnje i emitiranja audiovizualnih programskih sadržaja u programima nakladnika televizija odnosno pružatelja audiovizualne medijske usluge je državna potpora za kulturu i očuvanje baštine, Programi potpora za audiovizualna djela, sukladno Odjeljku 11. članku 54. Uredbe, a program za sufinanciranje proizvodnje i emitiranja radijskih programskih sadržaja u programima nakladnika radija odnosno pružatelja audio medijske usluge je državna potpora za kulturu i očuvanje baštine, Potpore za kulturu i očuvanje baštine**,** sukladno članku 53. Uredbe. Ovaj Program namijenjen je poticanju kulturne i audiovizualne djelatnosti, odnosno kulturnom proizvodu u smislu vlastite proizvodnje lokalnog radijskog i/ili audiovizualnog programskog sadržaja visoke kvalitete kojima se ostvaruje pravo na informiranje i promiče pluralizam te osigurava raznolikost.

Cilj dodjele državnih potpora je proizvodnja i emitiranje kvalitetnih programskih sadržaja od javnog interesa za građane Grada Zagreba u programima nakladnika odnosno pružatelja medijskih usluga u kojima se:

* obrađuju teme koje se odnose na rad Gradske skupštine, upravnih tijela Grada Zagreba i drugih pravnih osoba koje obavljaju javnu službu te o njihovim odlukama koje izravno utječu na kvalitetu života građana;
* obrađuju teme kulturnog i umjetničkog stvaralaštva, kulturne raznolikosti, razvoja sporta, teme odgoja i obrazovanja, razvoja znanosti, teme o zdravstvenoj i socijalnoj zaštiti građana;
* potiče dijalog, društvena jednakost i tolerancija
* obrađuju teme relevantne za različite društvene skupine u svrhu stvaranja inkluzivnog okruženja (nezaposlene osobe, ekonomski deprivirane osobe, osobe s invaliditetom, osobe starije životne dobi, branitelji, mladi, pripadnici etničkih manjina, rodnih i drugih identiteta);
* obrađuju i ostale teme koje pridonose pravu građana Grada Zagreba na javno informiranje;
* povećava pluralizam tema;
* jačaju profesionalni kapaciteti novinara, poboljšavaju uvjeti rada i razvoj organizacijskih kapaciteta u lokanim medijima.

Državna potpora za sufinanciranje proizvodnje i emitiranje radijskih programskih sadržaja u programima nakladnika radija odnosno pružatelja medijskih usluga na temelju ovog Programa dodijelit će se samo onim radijskim programskim sadržajima kojima se ostvaruju kulturne svrhe i djelatnosti iz članka 53. stavka 2. Uredbe.

**2. Davatelj državne potpore**

Davatelj državne potpore je Grad Zagreb, Trg Stjepana Radića 1, 10000 Zagreb.

**3. Pravna osnova**

Zakon o državnim potporama (Narodne novine 47/14 i 69/17)

Zakon o elektroničkim medijima (Narodne novine 111/21 i 114/22)

Uredba Komisije br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU, L 187/1, od 26.6.2014.), Uredba Komisije (EU) 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragovima za prijavu potpora za kulturu i očuvanje baštine i potpora za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (SL EU, L156/1, 20.6.2017.), Uredba Komisije 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL EU; L215/3, 7.7.2020.), Uredba Komisije (EU) 2021/1237 od 23. srpnja 2021. o izmjeni Uredbe 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU, L270/39, 29.7.2021.) te Uredbom Komisije (EU) br. 2023/1315 od 23. lipnja 2023. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora i Uredbe (EU) 2022/2473 o proglašenju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108. Ugovora (SL EU, L 167, 30.6.2023.).

**4. Propisi za odobravanje i ocjenu državne potpore**

Prijedlog Programa dostavlja se Ministarstvu financija na temelju članka 9. stavka 1. i 3. Zakona o državnim potporama radi davanja mišljenja o usklađenosti sadržaja navedenog prijedloga Programa s pravilima o državnim potporama.

Prijedlog Programa predviđa dodjelu državne potpore iz Odjeljka 11., Potpore za kulturu i očuvanje baštine, članaka 53. Potpore za kulturu i očuvanje baštine i 54. Programi potpora za audiovizualna djela Uredbe.

**5. Naziv potpore**

Državna potpora za sufinanciranje proizvodnje i emitiranja audiovizualnih i radijskih programskih sadržaja u programima nakladnika televizija ili radija, u programima pružatelja medijskih usluga na zahtjev i programima pružatelja medijskih usluga uz dopuštenje za satelitski, internetski, kabelski i drugi dopušteni oblik prijenosa za razdoblje od 2024. do 2026.

**6. Korisnici**

Potpore će se dodijeliti nakladnicima (malim, srednjim i velikim poduzetnicima), neprofitnim nakladnicima radija i televizije, neprofitnim pružateljima audio i audiovizualnih usluga na zahtjev iz članka 26. Zakona o elektroničkim medijima i neprofitnim pružateljima medijskih usluga uz dopuštenje za satelitski, internetski, kabelski ili drugi dopušteni oblik prijenosa iz članka 92. Zakona o elektroničkim medijima koji:

- imaju koncesiju za područje Grada Zagreba i poslovnu jedinicu ili podružnicu u Gradu Zagrebu u trenutku plaćanja potpore;

- redovito, svaki dan, obnavljaju i emitiraju programske sadržaje od interesa za Grad Zagreb.

Pod pojmom mali i srednji poduzetnici podrazumijevaju se subjekti koji zadovoljavaju uvjete utvrđene u Prilogu I. Uredbe.

Pod pojmom veliki poduzetnici podrazumijevaju se subjekti koji ne zadovoljavaju uvjete utvrđene u Prilogu I. Uredbe.

Pod pojmom neprofitnih pružatelja medijskih usluga podrazumijevaju se neprofitni nakladnik televizije i/ili radija te neprofitni pružatelji usluga iz članaka 26. i 92. Zakona o elektroničkim medijima.

Potpora se temeljem ovog Programa ne može dodijeliti nakladnicima radija i televizije odnosno pružateljima medijskih usluga:

- koji se za prijavljene programske sadržaje sufinanciraju po bilo kojoj drugoj osnovi (iz sredstava Fonda za poticanje i pluralizam medija, proračuna Europske unije, državnog proračuna ili proračuna Grada Zagreba), ako sufinanciranje po drugoj osnovi zajedno s traženim iznosom potpore po ovom Programu premašuje 50 % prihvatljivih troškova proizvodnje programskog sadržaja;

- koji su u likvidaciji, stečajnom ili predstečajnom postupku;

- koji imaju nepodmirenih obveza prema Gradu Zagrebu;

- koji imaju nepodmirenih obveza prema zaposlenicima;

- od kojih je zatražen povrat potpore ili se nalaze u postupku povrata potpore;

- koji su u teškoćama i/ili sektorima kojima nije moguće dodijeliti potporu, sukladno članku 1. točkama 2. - 5. Uredbe - Poglavlje I. Uredbe;

 kojima je Vijeće za elektroničke medije privremeno oduzelo koncesiju ili dopuštenje, odnosno izreklo opomenu unatrag 24 mjeseca od objave Javnog poziva ili koji su u istom razdoblju prekršajno kažnjeni na temelju pravomoćne sudske odluke zbog kršenja odredaba Zakona o elektroničkim medijima;

- kojima (nakladniku ili osobi ovlaštenoj po zakonu za zastupanje) je izrečena pravomoćna osuđujuća presuda za jedno ili više kaznenih djela: javno poticanje na nasilje i mržnju, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, primanje mita, davanje mita, prijevara, računalna prijevara, prijevara u gospodarskom poslovanju, pranje novca i subvencijska prijevara.

Smatra se da je poduzetnik u teškoćama ako ispunjava uvjete sukladno članku 2. točki 18. Uredbe.

**7. Trajanje Programa**

Ovaj Program primjenjuje se od dana njegovoga stupanja na snagu do 31. prosinca 2026.

**8. Instrument potpore**

Instrument državne potpore je bespovratno sredstvo za proizvodnju i emitiranje radijskih i audiovizualnih programskih sadržaja.

**9. Intenzitet potpore i prihvatljivi troškovi**

Za izračun intenziteta potpore i prihvatljivih troškova svi iznosi koji se upotrebljavaju trebaju biti iznosi prije odbitka poreza ili drugih naknada. Međutim, porez na dodanu vrijednost koji se naplaćuje na prihvatljive troškove ili izdatke, a koji se može vratiti u skladu s primjenjivim nacionalnim poreznim pravom ne uzima se u obzir za izračun intenziteta potpore i prihvatljivih troškova. Prihvatljivi troškovi trebaju biti popraćeni pisanim dokazima koji trebaju biti jasni, konkretni i ažurirani.

Potpore koje se isplaćuju u više obroka treba diskontirati na njihovu vrijednost u trenutku dodjele. Prihvatljive troškove treba diskontirati na njihovu vrijednost u trenutku dodjele. Kamatna stopa koju treba primijeniti pri diskontiranju diskontirana je kamatna stopa koja se primjenjuje u trenutku dodjele potpore.

Ukupni iznos dodijeljenih potpora ne smije iznositi više od 1/3 prosječnih godišnjih prihoda nakladnika odnosno pružatelja medijskih usluga u protekle dvije godine.

Za proizvodnju i emitiranje radijskih programskih sadržaja odnosno pružanje audio medijske usluge na temelju ovog Programa dodjeljuju se, nakon provedenoga javnog poziva, potpore za kulturu i očuvanje nematerijalne baštine u obliku operativnih potpora u skladu s člankom 53. stavkom 3. točkom (b) Uredbe.

Državne potpore koje se dodjeljuju na temelju ovog Programa za radijske programske sadržaje ne smiju premašiti iznos od 1 milijun eura. Intenzitet potpore ne smije prelaziti 50 % opravdanih troškova za radijske programske sadržaje.

Prihvatljivi troškovi moraju se odnositi isključivo na vlastitu proizvodnju radijskog odnosno audio programskog sadržaja u svrhu promicanja, poticanja, obrađivanja tema te ostvarenja ciljeva i interesa iz točke 1. ovog Programa.

Prihvatljivi troškovi su:

- troškovi poslovanja izravno povezani s kulturnim projektom ili djelatnošću, kao što su najam ili zakup nekretnina i mjesta kulturnih događanja, putni troškovi, troškovi materijala i robe izravno povezanih s kulturnim projektom ili djelatnošću, arhitektonskih struktura za izložbe i pozornice, zajma, zakupa i amortizacije alata, softvera i opreme, troškovi prava pristupa djelima zaštićenima autorskim pravom i drugom sadržaju zaštićenom povezanim pravima intelektualnog vlasništva, troškovi promicanja i troškovi koji su nastali kao izravna posljedica projekta ili djelatnosti; troškovi amortizacije i troškovi financiranja prihvatljivi su samo ako nisu bili obuhvaćeni potporama za ulaganje;

- troškovi osoblja koje radi za kulturnu ustanovu ili lokaciju kulturne baštine ili za projekt;

- troškovi usluga savjetovanja i podrške koje pružaju vanjski savjetnici i pružatelji usluga, a koji nastaju kao izravna posljedica projekta.

Za proizvodnju i emitiranje audiovizualnih programskih sadržaja na temelju ovog Programa dodjeljuju se, nakon provedenoga javnog poziva, potpore za audiovizualna djela u skladu s člankom 54. Uredbe.

Intenzitet potpore ne smije prelaziti 50 % opravdanih troškova za produkciju, pretprodukciju i distribuciju audiovizualnih djela.

Prihvatljivi troškovi moraju se odnositi isključivo na vlastitu proizvodnju audiovizualnih programskih sadržaja u svrhu promicanja, poticanja, obrađivanja tema i ostvarenja ciljeva i interesa iz točke 1. ovog Programa te biti u skladu s člankom 54. stavkom 5. Uredbe.

Prihvatljivi troškovi su:

- troškovi planiranja proizvodnje, troškovi proizvodnje te troškovi objavljivanja programskog sadržaja

- izdatci za plaće i naknade neposredno povezani s radom na programskom sadržaju

- materijalni troškovi (administrativni, financijski, računovodstveni, režijski i ostali materijalni troškovi) nastali neposredno kao rezultat izrade programskog sadržaja koji ne smiju prelaziti 20 % ukupnih troškova.

**10. Iznos potpore**

Za cjelokupno razdoblje trajanja Programa od 2024. do 2026. planira se iznos do 969.600,00 eura.

Sredstva za 2024. planirana su u Proračunu Grada Zagreba za 2024. i projekcijama za 2025. i 2026. godine, u Razdjelu 024. Gradski ured za kulturu i civilno društvo u iznosu od 320.000,00 eura za 2024., u iznosu od 324.800,00 eura za 2025. i u iznosu 324.800,00 eura za 2026. godinu , Aktivnost A112402 - Državne potpore za subvencioniranje radijskih i televizijskih sadržaja, na poziciji 3522 Subvencije trgovačkim društvima i zadrugama izvan javnog sektora.

**11. Zbrajanje potpora**

Ako se financiranje Europske unije kojim centralno upravljaju institucije, agencije, zajednička poduzeća ili druga tijela Europske unije koja nisu pod izravnom ili neizravnom kontrolom Republike Hrvatske, kombinira s državnim potporama, prilikom određivanja poštuju li se pragovi iz točke 10. ovog Programa i maksimalni intenziteti potpore iz točke 9. ovog Programa, u obzir se uzimaju samo državne potpore pod uvjetom da ukupan iznos javnog financiranja dodijeljen u odnosu na iste prihvatljive troškove ne premašuje najpovoljniju stopu financiranja utvrđenu u primjenjivim propisima zakonodavstva Unije.

Državne potpore dodijeljene po ovom Programu čije je troškove moguće utvrditi, a koje se izuzimaju na temelju Uredbe sukladno članku 8. stavku 3. točkama (a) i (b) i stavku 5. te članku 53. stavku 8. i članku 54. stavku 6. i stavku 8. mogu se zbrajati:

(a) s bilo kojom drugom državnom potporom, pod uvjetom da se dotične mjere odnose na različite prihvatljive troškove koje je moguće utvrditi;

(b) s bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako to zbrajanje ne dovodi do premašivanja najvišeg intenziteta potpore ili iznosa potpore koji je primjenjiv na tu potporu na temelju Uredbe.

Financiranje koje se krajnjim korisnicima dodjeljuje uz potporu fonda InvestEU obuhvaćeno poglavljem III. odjeljkom 16. Uredbe i troškovi koje ono pokriva ne uzimaju se u obzir za utvrđivanje usklađenosti s odredbama o kumulaciji. Umjesto toga, iznos relevantan za utvrđivanje usklađenosti s odredbama o kumulaciji izračunava se na sljedeći način. Prvo, nominalni iznos financiranja koje podupire fond InvestEU oduzima se od ukupnih prihvatljivih troškova projekta i tako se dobivaju ukupni preostali prihvatljivi troškovi; potom se maksimalna potpora izračunava primjenom odgovarajućeg najvišeg intenziteta potpore ili iznosa potpore samo na ukupne preostale prihvatljive troškove.

U slučajevima kada se sukladno Uredbi prag za prijavu izražava kao maksimalni iznos potpore, nominalni iznos financiranja koje se krajnjim korisnicima dodjeljuje uz potporu iz fonda InvestEU ne uzima se u obzir ni za utvrđivanje jesu li se poštovali pragovi za prijavu iz članka 4. Uredbe.

Za nadređene zajmove ili jamstva ili jamstva za nadređene zajmove koji se financiraju sredstvima fonda InvestEU na temelju poglavlja III. odjeljka 16. Uredbe bruto ekvivalent bespovratnog sredstva uključen u takve zajmove ili jamstva koji se dodjeljuju krajnjim korisnicima može se izračunati i na temelju članka 5. stavka 2. točke (b) ili (c). Uredbe. Taj bruto ekvivalent bespovratnog sredstva može se koristiti za osiguravanje, da zbrajanjem s bilo kojom drugom potporom za iste prihvatljive troškove koje je moguće utvrditi ne premaši najviši intenzitet potpore ili iznosa potpore koji se primjenjuje na potpore na temelju Uredbe ili odgovarajući prag za prijavu na temelju Uredbe.

Državne potpore dodijeljene po ovom Programu ne zbrajaju se s potporama *de minimis* u odnosu na iste prihvatljive troškove ako bi njihovo zbrajanje dovelo do toga da određeni intenzitet potpore premaši intenzitete potpore utvrđene u točki 9. ovog Programa.

**12. Učinak poticaja**

Učinak poticaja po ovom Programu zadovoljen je ako je korisnik podnio pisani zahtjev za državnu potporu prije početka rada na projektu ili djelatnosti.

Za državne potpore za kulturu i očuvanje baštine iz članka 53. Uredbe (sufinanciranje proizvodnje i emitiranja radijskih programskih sadržaja u programima nakladnika radija te u programima pružatelja medijskih usluga iz članaka 26. i 92. Zakona o elektroničkim medijima po ovom Programu) nije nužno da imaju učinak poticaja ili da se smatra da imaju učinak poticaja. Navedeno proizlazi iz članka 6. stavka 5. točke (h) Uredbe.

Prijava za dodjelu državne potpora mora sadržavati:

- naziv i veličinu nakladnika odnosno pružatelja medijskih usluga;

- opis projekta, uključujući datume njegova početka i dovršetka;

- lokaciju projekta;

- popis troškova projekta;

- vrstu potpore (bespovratno sredstvo) i iznos javnog financiranja potreban za projekt.

**13. Provedba Programa**

U cilju provedbe ovog Programa za svaku proračunsku godinu objavit će se barem jedan javni poziv, a Grad Zagreb će ocijeniti svaki zaprimljeni zahtjev te ako zahtjev zadovoljava uvjete iz Programa, donijet će odluku o dodjeli potpora. Obvezni dio zahtjeva su planske veličine zatraženih državnih potpora za koje se na određeni način trebaju koristiti podaci dani u Prilogu 2. - Financijski plan i izračun troškova proizvodnje i emitiranja programskog sadržaja, ovog Programa.

Provedba Programa odvijat će se transparentno sukladno članku 5. i članku 9. Uredbe. Grad Zagreb će radi transparentnosti osigurati dostupnost cjelovitog teksta Programa, za cijelo vrijeme njegova trajanja, na internetskim stranicama Grada Zagreba (www.zagreb.hr).

Grad Zagreb će bez odgode dostavljati podatke o dodijeljenim državnim potporama Ministarstvu financija putem internetske aplikacije Registra državnih potpora i potpora male vrijednosti, kako to propisuje članak 5. Pravilnika o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (Narodne novine 125/17).

Grad Zagreb će, sukladno članku 12. Uredbe, čuvati 10 godina sve podatke o dodijeljenim državnim potporama po ovom Programu, a rok čuvanja počinje teći od datuma kada je dodijeljena posljednja državna potpora.

**14. Javni poziv**

Gradonačelnik Grada Zagreba za svaku proračunsku godinu raspisuje barem jedan javni poziv za sufinanciranje proizvodnje i emitiranja audiovizualnih i radijskih programskih sadržaja od interesa za Grad Zagreb u programima nakladnika televizija ili radija, u programima neprofitnih nakladnika radija i televizije, u programima neprofitnih pružatelja audio i audiovizualnih usluga na zahtjev iz članka 26. Zakona o elektroničkim medijima i u programima neprofitnih pružatelja medijskih usluga uz dopuštenje za satelitski, internetski, kabelski ili drugi dopušteni oblik prijenosa iz članka 92. Zakona o elektroničkim medijima koji se objavljuje na internetskim stranicama Grada Zagreba.

Državna potpora po ovom Programu dodjeljuje se za audiovizualne i radijske programske sadržaje koji su kulturni proizvod.

Da bi se utvrdilo je li audiovizualni i radijski programski sadržaj kulturni proizvod, uspostavlja se učinkovit postupak provjere i odabira na temelju sljedećih kriterija:

- programski sadržaj je od interesa za kulturni razvitak Grada Zagreba;

- programski sadržaj obuhvaća kulturne, društvene, ekonomske, političke i slične teme i sadržaje kojima se ostvaruje javni interes iz točke 1. Programa

- programski sadržaj objavljuje se na hrvatskom ili jednom od jezika nacionalnih manjina u Republici Hrvatskoj.

Pravo na dodjelu državne potpore neće moći ostvariti nakladnici televizije i radija, odnosno pružatelji medijskih usluga sukladno točki 6. ovog Programa.

Nakladnik televizije i radija odnosno pružatelj medijskih usluga može na javni poziv prijaviti više programskih sadržaja. Programski sadržaji se prijavljuju odvojeno.

Javni poziv iz stavka 1. ove točke sadrži uvjete i kriterije, postupak podnošenja prijave, postupak odobravanja i način utvrđivanja iznosa potpore i popis potrebne dokumentacije.

**15. Kriteriji za dodjelu državne potpore**

Programski sadržaj koji ne zadovolji Kvalifikacijski test (Prilog 4.) koji je sastavni dio ovog Programa ne ulazi u daljnju procjenu.

Programski sadržaj koji zadovolji Kvalifikacijski test procjenjuje se i boduje prema kriterijima navedenim u Listi kriterija za procjenu programskih sadržaja (Prilog 3.) koja je sastavni dio ovog Programa. Minimalan broj bodova koji je potrebno ostvariti da bi prijavljeni programski sadržaj mogao biti razmatran za dodjelu državne potpore jest 51.

Programski sadržaji rangiraju se prema ostvarenim bodovima sukladno Listi kriterija za procjenu programskih sadržaja. Sredstva se raspoređuju na temelju rang-liste, a dodjeljuju se do visine sredstava osiguranih u Proračunu Grada Zagreba za aktualnu godinu sukladno intenzitetu potpore iz točke 9. ovog Programa.

**16. Odabir korisnika**

Postupak odabira korisnika državnih potpora provest će Povjerenstvo. Povjerenstvo ima predsjednika i četiri člana koje imenuje gradonačelnik Grada Zagreba, a odabiru se između osoba čiji je profesionalni rad ili iskustvo vezano uz područje medijske kulture i umjetnosti, masovnih medija, odnosa s javnošću, komunikologije i civilno-društveno polje.

Članovi Povjerenstva ne mogu biti osobe koje su u upravljačkoj ili vlasničkoj strukturi nakladnika televizije ili radija odnosno pružatelja medijske usluge iz članaka 26. i 92. Zakona o elektroničkim medijima, niti pravne osobe koje imaju udio u njihovoj vlasničkoj strukturi.

Zadaće Povjerenstva su:

- otvaranje zaprimljenih prijava;

- utvrđivanje je li programski sadržaj kulturni proizvod na temelju kvalifikacijskog testa (Prilog 4.);

- razmatranje prijava i procjena programskih sadržaja;

- predlaganje rang-liste programskih sadržaja za dodjelu potpore (koja obvezno sadrži naziv nakladnika odnosno pružatelja medijskih usluga, broj ostvarenih bodova te prijedlog intenziteta i iznosa potpora).

Gradonačelnik Grada Zagreba na prijedlog Povjerenstva donosi zaključak o odabiru korisnika državne potpore.

Neće biti uzeta u razmatranje prijava na javni poziv koja:

- ne zadovoljava uvjete za prijavu na javni poziv iz ovoga Programa;

- ne sadrži svu potrebnu dokumentaciju koja je javnim pozivom navedena kao obvezna;

- nije dostavljena na način koji je određen javnim pozivom;

- nije podnesena u roku koji je naveden u javnom pozivu.

Iznimno, ako prijava ima manje nedostatke koji ne utječu na sadržaj bitan za ocjenjivanje programa ili projekta, od prijavitelja će se zatražiti dopunjavanje, odnosno ispravljanje prijave potrebnim podacima ili prilozima u roku od 8 radnih dana od dana dostavljanja obavijesti. Prijavitelji koji u navedenom roku i na odgovarajući način dostave tražene podatke ili priloge smatrat će se da su podnijeli potpunu prijavu.

Gradski ured za kulturu i civilno društvo obavlja administrativne poslove za Povjerenstvo te istome dostavlja prijave koje se uzimaju u razmatranje.

Rezultati javnog poziva bit će objavljeni na internetskoj stranici Grada Zagreba (www.zagreb.hr) u roku navedenom u javnom pozivu.

Svi nakladnici odnosno pružatelji medijskih usluga koji podnesu prijavu na javni poziv bit će pisano obaviješteni o rezultatima njihove prijave.

**17. Pravo prigovora**

Nakladnik odnosno pružatelji medijskih usluga koji je sudjelovao u javnom pozivu za dodjelu državnih potpora može podnijeti prigovor na zaključak o odabiru korisnika državne potpore.

Prigovor se podnosi gradonačelniku Grada Zagreba putem Gradskog ureda za kulturu i civilno društvo u roku od osam (8) dana od objave zaključka o odabiru korisnika državne potpore.

O prigovoru odlučuje gradonačelnik Grada Zagreba.

**18. Potpisivanje ugovora**

Nakladnici odnosno pružatelji medijskih usluga kojima se odobri državna potpora sklopit će s Gradom Zagrebom ugovor o dodjeli potpore kojim će se regulirati međusobna prava i obveze korisnika državne potpore i Grada Zagreba (dinamika, visina, rok i način isplate potpore, rok za proizvodnju i emitiranje programskog sadržaja, način i dinamika izvješćivanja o provođenju proizvodnje i emitiranja programskog sadržaja, obveza vraćanja neutrošenih sredstava, obveze nakladnika odnosno pružatelja medijskih usluga u slučaju nenamjenskog trošenja sredstava potpore i drugo).

**19.** Ovaj Program stupa na snagu osmoga dana od dana objave u Službenom glasniku Grada Zagreba, a primjenjuje se do 31. prosinca 2026.

KLASA:

URBROJ:

Zagreb, 2024.

Predsjednik

Gradske skupštine

**Joško Klisović, v. r.**

**Prilog 1.**

Zahtjev za dodjelu državnih potpora

|  |
| --- |
| Podaci o podnositelju |
| Naziv  |  |
| Organizacijski oblik |  |
| OIB (osobni identifikacijski broj) |  |
| MBS (matični broj subjekta) |  |
| Adresa  |  |
| Broj telefona |  |
| Adresa e-pošte |  |
| Broj žiro-računa podnositelja (IBAN) |  |
| Ime, prezime i funkcija odgovorne osobe |  |
| Ime, prezime i funkcija osobe za kontakt |  |
| Osnovna djelatnost podnositelja |  |
| Vrsta nakladnika (zaokružiti) | 1. nakladnik radijskog programa odnosno drugi pružatelj medijskih usluga koji prenosi radijski program;2. nakladnik televizijskog programa odnosno drugi pružatelj medijskih usluga koji prenosi audiovizualni program. |
| Kratak opis elektroničkog medija (koncesija, sadržaj programa, ciljana populacija, i sl.) |
|  |
| Prethodno iskustvo i ključne reference nakladnika odnosno pružatelja medijskih usluga u proizvodnji sličnih sadržaja |
|  |
| Podaci o programskom sadržaju za koji se traži potpora\* Popunjavati odvojeno za svaki programski sadržaj |
| Vrsta programskog sadržaja (zaokružiti) | 1. radijski program;2. televizijski program |
| Naziv programskog sadržaja |  |
| Voditelj programskog sadržaja (ime, prezime, funkcija, kontakt mail adresa i broj telefona) i ključne reference i prethodno iskustvo |  |
| Detaljan opis programskog sadržaja (tematska definiranost i razrada, način obrade tema; kratki sinopsis jedne emisije kao ogledni primjer, oprema programskih sadržaja ili pojedinačne objave) |
|  |
| Jezik na kojem će se emitirati programski sadržaj (hrvatski jezik i/ili jedan od jezika nacionalnih manjina u Republici Hrvatskoj) |  |
| Usklađenost i značenje programskog sadržaja za ostvarenje posebnih ciljeva dodjele potpore iz točke 1. Programa (kratak opis) |
|  |
| Značenje programskog sadržaja za kulturni razvitak Grada Zagreba (kratak opis) |
|  |
| Način proizvodnje i dinamika (broj emisija, datum realizacije programskog sadržaja odnosno emitiranja, trajanje programskog sadržaja (u minutama), vrijeme emitiranja/repriziranja, okvirno broj sati ili minuta programskog sadržaja, učestalost objave programskog sadržaja (dnevno, tjedno..) |
|  |
| Ime autora, koautora, producenata i koproducenata |  |
| Ukupan broj osoba koje rade na proizvodnji i emitiranju programskog sadržaja |  |
| Ukupan broj osoba koje se planira zaposliti na proizvodnji i emitiranju programskog sadržaja |  |

Potpis odgovorne osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 2. Financijski plan i izračun troškova proizvodnje i emitiranja programskog sadržaja**

Obrazac 2.a Financijski plan proizvodnje i emitiranja audiovizualnog programskog sadržaja

**Naziv programskog sadržaja**

|  |
| --- |
|  |

|  |  |
| --- | --- |
| **Vrsta troška** | **Iznos u eurima** |
| **A) DIREKTNI TROŠKOVI** (specificirati troškove koji su izravno povezani s proizvodnjom i objavljivanjem programskog sadržaja) |
| **1. IZDACI ZA PLAĆE I NAKNADE UREDNIKA, NOVINARA I DRUGIH MEDIJSKIH RADNIKA I SURADNIKA NEPOSREDNO POVEZANIH S RADOM NA PROGRAMSKOM SADRŽAJU**  | Mjesečni iznos bruto plaće/mjesečni iznos bruto honorara | Mjesečni iznos bruto plaće/mjesečni iznos bruto honorara koji se traži od Grada Zagreba | Broj mjeseci | Ukupan iznos koji se traži od Grada Zagreba (udio u plaćama ili honorarima za programski sadržaj) |
|   |  |   |  |   |
|   |  |   |  |   |
|   |  |   |  |   |
|   |  |   |  |   |
|   |  |   |  |   |
|   |   |   |  |   |
|   |   |   |  |   |
|   |   |   |  |   |
|   |   |   |  |   |
|   |   |   |  |   |
|  |  |  |  |  |
| ***Ukupno:***  | **0,00** | **0,00** |  | **0,00** |

|  |  |  |  |
| --- | --- | --- | --- |
| **2. TROŠKOVI PLANIRANJA PROIZVODNJE, TROŠKOVI PROIZVODNJE TE TROŠKOVI OBJAVLJIVANJA PROGRAMSKOG SADRŽAJA** | Ukupan iznos troška (bez PDV-a) | Obrazloženje troškova (opisati stavku: navesti količinu te povezanost stavke s proizvodnjom i objavljivanjem programskog sadržaja) | Ukupan iznos koji se traži od Grada Zagreba |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
| ***Ukupno:*** |  |   |  |

|  |
| --- |
| **B) INDIREKTNI TROŠKOVI** (specificirati troškove koji nisu izravno povezani s proizvodnim i objavljivanjem programskog sadržaja, ali neizravno pridonose postizanju izrade programskog sadržaja. Prihvatljivi neizravni troškovi ne mogu biti veći od **20%** od ukupnog iznosa koji se traži od Grada Zagreba, odnosno koji je odobren od Grada Zagreba.  |
| **3. MATERIJALNI TROŠKOVI (ADMINISTRATIVNI, FINANCIJSKI, RAČUNOVODSTVENI, REŽIJSKI I OSTALI MATERIJALNI RASHODI) NASTALI NEPOSREDNO KAO REZULTAT IZRADE PROGRAMSKOG SADRŽAJA KOJI NE SMIJU PRELAZITI 20% UKUPNIH TROŠKOVA** | Ukupan iznos troška (bez PDV-a) | Obrazloženje troškova(opisati stavku: navesti količinu i jediničnu cijenu, te povezanost stavke s proizvodnjom i objavljivanjem programskog sadržaja)  | Ukupan iznos koji se traži od Grada Zagreba |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
| ***Ukupno:*** |  |   |  |
| **SAŽETAK** |
| A) Direktni troškovi (bez PDV-a) |  |
| B) Indirektni troškovi (bez PDV-a) |  |
| *SVEUKUPNO (A+B)* |  |

|  |  |  |
| --- | --- | --- |
| **OSTALI IZVORI FINANCIRANJA (specificirati)** | **Izvor** | **Iznos** |
| I. Vlastiti izvori |  |  |
| II. Ostala tijela javne vlasti |  |  |
| III. Drugo (navedite) |  |  |
| **SVEUKUPNO (I+II+III)** |  |  |

|  |  |  |
| --- | --- | --- |
| Postotak od ukupnih troškova koji se potražuju od Grada Zagreba |  **Iznos** | **Postotak** |
| Izdaci za plaće i naknade |  |  |
| Troškovi proizvodnje i objavljivanja |  |  |
| Indirektni troškovi |  |  |

|  |  |
| --- | --- |
| Ukupni iznos troškova proizvodnje i objavljivanja programskog sadržaja – svi izvori (bez PDV-a) |   |
| Ukupni iznos troškova koji se traži od Grada Zagreba  |   |
| Postotak zatraženih sredstava potpore od Grada Zagreba |  |
| **Postotak zatražene/ostvarene potpore iz drugih izvora (točka 9 Programa)** |  |

|  |
| --- |
| **Napomena:**1. Grad Zagreb daje potporu programskom sadržaju u iznosu do najviše 50 % prihvatljivih troškova.2. Ako je nakladnik odnosno pružatelj medijskih usluga za prijavljeni programski sadržaj zatražio ili ostvario potporu u skladu s točkom 11. Programa, potpora Grada Zagreba zajedno s ostvarenom potporom može iznositi najviše 50 % prihvatljivih troškova. |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2024.

Ime i prezime te potpis odgovorne osobe podnositelja prijave

Obrazac 2b Financijski plan proizvodnje i emitiranja radijskog programskog sadržaja

**Naziv programskog sadržaja**

|  |
| --- |
|  |

|  |  |
| --- | --- |
| **Vrsta troška** | **Iznos u eurima** |
| **A) DIREKTNI TROŠKOVI** (specificirati troškove koji su izravno povezani s proizvodnjom i objavljivanjem programskog sadržaja) |
| **1. IZDACI ZA PLAĆE I NAKNADE UREDNIKA, NOVINARA I DRUGIH MEDIJSKIH RADNIKA I SURADNIKA NEPOSREDNO POVEZANIH S RADOM NA PROGRAMSKOM SADRŽAJU**  | Mjesečni iznos bruto plaće/mjesečni iznos bruto honorara | Mjesečni iznos bruto plaće/mjesečni iznos bruto honorara koji se traži od Grada Zagreba | Broj mjeseci | Ukupan iznos koji se traži od Grada Zagreba (udio u plaćama ili honorarima za programski sadržaj) |
|   |  |   |  |   |
|   |  |   |  |   |
|   |  |   |  |   |
|   |  |   |  |   |
|   |  |   |  |   |
|   |   |   |  |   |
|   |   |   |  |   |
|   |   |   |  |   |
|   |   |   |  |   |
|   |   |   |  |   |
|  |  |  |  |  |
| ***Ukupno:***  | **0,00** | **0,00** |  | **0,00** |

|  |  |  |  |
| --- | --- | --- | --- |
| **2. TROŠKOVI PLANIRANJA PROIZVODNJE, TROŠKOVI PROIZVODNJE TE TROŠKOVI OBJAVLJIVANJA PROGRAMSKOG SADRŽAJA** | Ukupan iznos troška (bez PDV-a) | Obrazloženje troškova (opisati stavku: navesti količinu te povezanost stavke s proizvodnjom i objavljivanjem programskog sadržaja) | Ukupan iznos koji se traži od Grada Zagreba |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
| ***Ukupno:*** |  |   |  |

|  |  |  |
| --- | --- | --- |
| OSTALI IZVORI FINANCIRANJA | **Izvor** | **Iznos** |
| I. Vlastiti izvori |  |  |
| II. Ostala tijela javne vlasti |  |  |
| III. Drugo (navedite) |  |  |
| **SVEUKUPNO (I+II+III)** |  |  |

|  |  |
| --- | --- |
| **%** od ukupnih troškova koji se potražuju od Grada Zagreba |   |
| Izdaci za plaće i naknade |  |  |
| Troškovi proizvodnje i objavljivanja |  |  |

|  |  |  |
| --- | --- | --- |
| SVEUKUPNI IZNOS TROŠKOVA PROIZVODNJE I OBJAVLJIVANJA PROGRAMSKOG SADRŽAJA- **SVI IZVORI**  |   |  |
| **SVEUKUPNI IZNOS** TROŠKOVA KOJI SE TRAŽI OD GRADA ZAGREBA |   |  |

|  |  |
| --- | --- |
| **UKUPNA VRIJEDNOST SVIH TROŠKOVA (BEZ PDV‑a)** |  |
|  |  |  |  |
| **Postotak zatraženih sredstava potpore od Grada Zagreba** | **%** |
| **Iznos zatraženih sredstava potpore od Grada Zagreba** | **EUR** |
| **Iznos i postotak zatražene/ostvarene potpore iz drugih izvora (točka 11. Programa)** | **EUR/%** |
| **Napomena:**1. Grad Zagreb daje potporu programskom sadržaju u iznosu do najviše 50 % prihvatljivih troškova.2. Ako je nakladnik odnosno pružatelj medijskih usluga za prijavljeni programski sadržaj zatražio ili ostvario potporu u skladu s točkom 11. Programa, potpora Grada Zagreba zajedno s ostvarenom potporom može iznositi najviše 50 % prihvatljivih troškova. |
|  |
| Specifikacija drugih izvora financiranja koji se ne odnose na potporu od strane Grada Zagreba (sponzorski i drugi izvori) |  |
| 1. |  |
| 2. |  |
| 3. |  |
| 4. |  |
| 5. |  |
| **Ukupan iznos sredstava iz drugih izvora** |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2024.

Ime i prezime te potpis odgovorne osobe podnositelja prijave

**Prilog 3.**

|  |  |  |  |
| --- | --- | --- | --- |
|  |  |  |  |

**LISTA KRITERIJA ZA PROCJENU PROGRAMSKIH SADRŽAJA**

| **Evaluacijski kriterij** | **Broj bodova** |
| --- | --- |
| Usklađenost programskog sadržaja s ciljevima Programa  | 0 - 20 |
| Kvaliteta programa odnosno sadržajna vrijednost | 0 - 20 |
| Reference nakladnika odnosno pružatelja medijskih usluga u proizvodnji sličnih sadržaja | 0 - 10 |
| Reference voditelja programskog sadržaja / prethodno iskustvo | 0 - 10 |
| Doprinos pluralizmu tema / doprinos pluralizmu u predstavljanju različitih društvenih skupina | 0 - 15 |
| Uravnoteženost financijskog plana i distribucija troškova | 0 - 15 |
| Poticanje komunikacije i participacije koja se temelji na suradnji medija i građana | 0 - 10 |
| **UKUPNO** | **0 - 100** |

**Prilog 4.**

**KVALIFIKACIJSKI TEST**

Kvalifikacijskim testom utvrđuje se je li audiovizualni i/ili radijski programski sadržaj kulturni proizvod.

Da bi programski sadržaj zadovoljio kvalifikacijski test, mora ostvariti minimalno 16 bodova od ukupno 30 mogućih.

|  |  |
| --- | --- |
| Naziv programskog sadržaja |  |
| Vrsta programskog sadržaja (zaokružiti) | 1. radijski program;2. televizijski program |

|  |  | **Mogući broj bodova** | **Ostvareni broj bodova** |
| --- | --- | --- | --- |
| A1 | Programski sadržaj je od interesa za kulturni razvitak Grada Zagreba | 10 |   |
| A2 | Programski sadržaj obuhvaća kulturne, društvene, ekonomske, političke i slične teme i sadržaje kojima se ostvaruje javni interes iz točke 1. Programa  | 10 |   |
| A3 | Programski sadržaj se objavljuje na hrvatskom ili jednom od jezika nacionalnih manjina u Republici Hrvatskoj | 10 |   |
| UKUPNO |  |